– Se der, der et det!

Allerede om bord på ferjen til Utsira kan du se første spor etter «vandalene»:« I bet this ends up on the web» har noen skrvet på veggen nede på bildekket.

:« I bet this ends up on the web» har en av gatekunstnerne skrevet på veggen nede på bildekket på ferjen til Utsira. Foto: Erik Waage / NRK

– Dette var den første som kom opp.

Les også: – Bergen er den nye gatekunst-hovudstaden

Tove Helen Grimsby er en av 213 innbyggere, og leder for Utsira reiseliv. Hun viser NRK det første veggmaleriet du får øye på når du går i land på øya. Grimsby synes det var på tide å slippe inn en bit av storbyen.

– Vi trenger nye ting å snakke om, og diskutere, og vi har fått det her, sier hun.

Bedre enn Picasso

– Nå var det jo ikke Picasso, da, sier en annen Utsirabu, og ler. - Men det var vel så bra, legger kona hans til.

Les også: Kunstnere skal leke med Stavanger

– Vi har jo snakket om det, om forventninger og sånn. Jeg har ikke hørt noen som har vært negative, jeg, forteller Leif Tobias Hansen.

Bob Dylan og refrenget på Blowing in the Wind pryder en av de mange knausene på Utsira. Foto: Erik Waage / NRK

Åtte europeiske gatekunstnere ble inviterte til Utsira og gitt frie tøyler. 45 kunstverk har gjort øya til et stort gatekunstgalleri, og innbyggerne har trykket gatekunsten til brystet.

– Det er jo spennende at vi har fått det her ute og, sier en av dem.

Har ingen gater

Selv om begrepet gatekunst på et sted kan virke litt forvirrende.

– Hva heter denne gaten her?

– Denne her, nei denne...Det er jo Strømsveien som går her. Jeg tror ikke de har fått noe mer navn på den, svarer Leif Tobias Hansen.

Gatekunsten dukker opp overalt på Utsira Foto: Erik Waage / NRK

– Det er jo noe nytt i landskapet vårt, eller i Utsirabildet, med gatekunst, for vi har jo ingen gater. Så vi kaller det Utsiraart, forteller Tove Helen Grimsby.

Leter ennå etter et av kunstverkene

For mange av kunstnerne ble det kjærlighet ved første blikk: «I love Utsira», står det på ett av kunstverkene.

De forsøkte å føre sine inntrykk fra Utsira tilbake i kunsten.

– Dette er en gave til oss som bor her, rett og slett. vi er utrolig takknemlige, sier Grimsby.

Utsira har ingen gater, innbyggerne er begeistret for gatekunsten likevel. Foto: Erik Waage / NRK

– Det frisker jo opp, mener Leif Tobias Hansen.

Men et sted der ute finnes det kanskje et kunstverk som ingen har sett ennå.

Les også: Sandvika sprayes med farger

– Ja, fordi at det er visst en ballongjente, som JPS er kjent for. Han har sagt at det finnes en på Utsira, men vi har ikke funnet den ennå, sier Grimsby.